Document ID: 31985R3541

31985R3541
L 338/1
SLUŽBENI LIST EUROPSKE UNIJE
12.12.1985.
UREDBA VIJEĆA (EEZ) br. 3541/85
od 12. prosinca 1985.
o razvrstavanju robe u tarifni podbroj 27.03 A Zajedničke carinske tarife
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1) kako je zadnje izmijenjena Uredbom (EEZ) br. 2055/84 (2), a posebno njezin članak 3.,
uzimajući u obzir prijedlog Komisije,
budući da je zbog osiguranja jedinstvene primjene nomenklature Zajedničke carinske tarife potrebno utvrditi odredbe o razvrstavanju u carinsku tarifu mješavina treseta (koje sadrže najmanje 75 % masenog udjela treseta) i ostalih tvari, kao što su vapno, pijesak, kompost od lišća, lapor, stajski gnoj i male količine drugih gnojiva s ukupnim masenim udjelom kalija (računatog kao K2O), dušika i fosfora (računatog kao P2O5) do najviše 3 %;
budući da se tarifni broj 27.03 Zajedničke carinske tarife odnosi na treset (uključujući tresetnu slamu), aglomeriran ili neaglomeriran; budući da su gnojiva, osim onih iz tarifnih brojeva od 31.01 do 31.04, navedena pod tarifnim brojem 31.05;
budući da se predmetna roba, na temelju svojih značajki, ne može smatrati robom iz tarifnog broja 31.05;
budući da predmetna roba posjeduje bitne značajke treseta iz tarifnog broja 27.03 te ju stoga treba razvrstati pod tarifni podbroj 27.03 A tog tarifnog broja;
budući da, zbog toga što Odbor za nomenklaturu Zajedničke carinske tarife nije dao svoj pristanak, Komisija nije u mogućnosti donijeti odredbe koje je predvidjela u vezi s tim pitanjem na temelju postupka predviđenog u članku 3. Uredbe (EEZ) br. 97/69,
DONIJELO JE OVU UREDBU:
Članak 1.
Mješavine treseta (koje sadrže najmanje 75 % masenog udjela treseta) i ostalih tvari, kao što su vapno, pijesak, kompost od lišća, lapor, stajski gnoj i male količine drugih gnojiva s ukupnim masenim udjelom kalija (računatog kao K2O), dušika i fosfora (računatog kao P2O5) do najviše 3 % razvrstavaju se u Zajedničku carinsku tarifu pod tarifni podbroj:
27.03
Treset (uključujući tresetnu slamu), aglomeriran ili neaglomeriran:
A. Treset
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. prosinca 1985.

Labels: 3
14